Magir setja sér markmið ár hvert , lítið eða stór , rituð niður á blað eða ekki . Þetta eru góðar venjur sem mörg stórmenni sverja fyrir . Ef þú átt markmiðalista frá því í janúar þá er kominn tími til að draga fram listann og fara aðeins yfir hann . Ef þú átt ekki lista , þá er um að gera og skrifa einn akkúrat núna ! Ég er að reyna að temja mér þessar venjur og skrifa niður öll mín markmið um leið og mér detta þau í hug . Ég veit að ég er ekki ein um að eiga stóra drauma sem hreinlega hræða mig og ég veit að það eru margir frábærir draumar sem fara í vaskinn því dreymandinn þorir ekki að biðja um að hann verði að veruleika . Þar sem við erum samt öll orðin aðeins upplýstari , og vitum hvaða tól margar af okkar fyrirmyndum nota , þá er engin ástæða til að gefast upp á draumum okkar . Núna þegar um fjórðungur ársins er búinn er gott að líta yfir listann þinn fyrir árið 2015 eða byrja að skrifa hann niður ef þú varst ekki búin / n að því . Lestu hann vel yfir og sjáðu hvað það er sem þú hefur nú þegar náð að ljúka . Þú getur strokað yfir það sem þú ert búinn með og hvar þú þarft að setja meiri vinnu í markmiðin til að þau verði að veruleika . Ef þú vilt byrja að skrifa listann þinn núna , en veist ekki alveg hvar þú átt að byrja , þá eru hér nokkur atriði til að hafa í huga . Þau virka einnig vel ef þú vilt uppfæra núverandi listann þinn og gera hann aðeins djarfari . Skrifaðu : Eitthvað sem þú virkilega vilt í lífinu , ekki bara eitthvað sem hljómar vel Langtíma markmið og önnur til styttri tíma Settu tímaramma á hvenær þú vilt vera búin að ná markmiðinu , þ.e. ár , vikur eða daga Passaðu að þau passi saman , peningalega og tímalega séð Að þau séu nógu stór og ógnvekjandi Hvað hefur þú að bjóða samfélaginu og / eða heiminum ? Vertu jákvæð Persónuleg markmið Atvinnutengd markmið En vinnan er ekki búin hér . Hengdu listann upp á spegilinn sem þú lítur í á hverjum morgni , eða geymdu hann á náttborðinu . Lestu listann yfir á hverjum degi ef þú vilt – bara það að líta reglulega á listann þinn og sjá hann minnir þig á markmiðin þín og þú ferð ósjálfrátt með þau með þér út í daginn . Vertu spennt yfir markmiðunum þínum . Taktu þessar tilfinningar með þér og láttu þær hvetja þig áfram . Taktu lítil skref á hverjum degi og trúðu því að þú getir náð öllum þínum markmiðum og þú munt ekki klikka .